Num3rot (6. tuotantokausi)

Yhdysvaltalaisen televisiosarjan Num3rot kuudennen ja samalla viimeisen tuotantokauden esittäminen alkoi Yhdysvalloissa 25. syyskuuta 2009 ja päättyi 12. maaliskuuta 2010. Suomessa sarjan esittäminen alkoi 31. heinäkuuta 2012. Tuotantokauteen kuului aiemmista poiketen vain 16 jaksoa.

Kauden aikana Charlie ja Amita menevät naimisiin, Larry muuttaa joksikin aikaa asumaan aavikolle ja Don pohtii uudelleen seurustelusuhdettaan Robinin kanssa.

Jaksoluettelo 
 6.1 Kuolemantuomio (Hangman)
FBI jahtaa tarkka-ampujaa, joka yrittää murhata FBI:n suojeluksessa olevaa henkilöä.

 6.2 Sankarit ja uhrit (Friendly Fire)
Donia aikoinaan opastanut poliisi menettää kaksi miestään pankkiryöstöä seuranneessa tulitaistelussa. Ryöstäjät jäävät kiinni, mutta väittävät jonkun muun ampuneen poliisit. Larry Fleinhardt kieltäytyy kutsusta osallistua Higgsin hiukkasen (jota ei vielä jakson kuvaamisen aikaan oltu löydetty) etsimiseen ja lopettaa opettamisen yliopistolla.

 6.3 Viimeinen mahdollisuus (7 Men Out)
Don yrittää yhdessä tiiminsä kanssa selvittää suurta venäläisen rulettiturnauksen pyörittäjää. Samaan aikaan Don ja Charlie alkavat huolestua Alanin taloudesta.

 6.4 Luomisen tuska (Where Credit's Due)
FBI tutkii murhasarjaa, jotka on kopioitu suoraan pian ilmestyvästä elokuvasta. Samaan aikaan Larry lähtee Los Angelesista ja Alan alkaa etsimään itselleen työpaikkaa.

 6.5 Lapsen parhaaksi (Hydra)
Donin tiimi saa tutkittavakseen geneetikon tyttären katoamisen, jonka epäillään olevan kidnappaus. Charlie ja Amita miettivät lasten hankkimista.

 6.6 UFO juttu (Dreamland)
Entiseen armeijan tukikohtaan ilmestyy naisen ruumis ja FBI saa tehtäväkseen selvittää ruumiin alkuperän.

 6.7 Maailman paras hakkeri (Shadow Markets)
FBI yrittää jäljittää internetissä toimivaa vaikutusvaltaista rikollista peiteoperaation avulla, mutta taitava hakkeri kaataa FBI:n suunnitelmat. Hakkerin toimet kuitenkin kiinnostavat muitakin kuin poliisia ja pian hakkeri ajautuu hengenvaaraan.

 6.8 Uhkavaatimus (Ultimatum)
Ian Edgerton joutuu yllättäen murhaepäilyksi, kun hänen kuulustelemansa tiedonantaja löydetään kuolleena. Pidätystä välttääkseen Edgerton piiloutuu vankilaan ja ottaa poliisin panttivangiksi.

 6.9 Kerran huijari... (Con Job)
Ryhmä rikollisia ottaa suuren jalokiviryöstön yhteydessä joukon ihmisiä panttivangeikseen, minkä seurauksena Don kutsuu apuunsa samankaltaisista ryöstöistä tuomitun John Buckleyn. 

 6.10 Historian havinaa (Old Soldiers)
FBI estää suuren rahankuljetusryöstön, jonka yhteydessä he löytävät D.B. Cooperille annettuja lunnasrahoja. Don turvautuu D.B. Cooperin tapausta tutkineen Roger Bloomin apuun. 

 6.11 Onnenpeliä (Scratch)
Donin tiimi tutkii ryöstösarjaa, jossa ryöstäjiä ovat kiinnostaneet vain valmiiksi raaputetut arvat.

 6.12 Kuolemankauppaa (Arm in Arms)
Don saa tutkittavakseen tapauksen, jossa matkalla kadonneessa asekuljetuksessa olleilla aseilla aletaan tekemään satunnaisia murhia Los Angelesissa. Samalla Charlie ja Amita yrittävät päästä yhteisymmärrykseen hääpäivästään ja Don pohtii uudelleen suhdettaan Robin Brooksin kanssa.

 6.13 Suojelijat (Devil Girl)
FBI etsii sarjamurhaajaa, joka tappaa prostitoituja naisia käyttäviä miehiä. Colby Granger ja Nikki Betancourt ajavat pahan kolarin.

 6.14 Tähtien loistossa (And the Winner Is...)
Kesken palkintogaalan gaalan vierailta varastetaan miljoonien arvoisia koruja. Samaan aikaan Don alkaa tutkimaan uudelleen erästä vanhaa tapausta ja Larry palaa takaisin Los Angelesiin.

 6.15 Lapsuuden loppu (Growin' Up)
Donin tiimi tutkii tapausta, jossa kaksi saman miehen lapsena hyväksikäyttämää ystävää murhataan lyhyen ajan sisällä. 

 6.16 Loppu hyvin, kaikki hyvin (Cause and Effect)
Donin virka-ase varastetaan ja sitä käytetään omankädenoikeuden toteuttamisessa. Charlie ja Amita menevät naimisiin.

(Lähde: )

Lähteet

Aiheesta muualla 
 Num3rot (2005–2010) Internet Movie Database. 

Num3rot
Tuotantokaudet